Diari Oficial de la Generalitat Valenciana


Sumari del DOGV 5447, del 09-02-2007 (2007/1676)

Correcció d'errades de la informació pública de l'alternativa tècnica per a la gestió indirecta del programa d'actuació integrada del sòl industrial 8B-Collet del Pla General d'Ordenació Urbana de Benicarló (Castelló).
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5447

Data del DOGV
:   09-02-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/1676


Data del document
:   25-01-2007

Organisme emissor
:   Deurcom, SL

Tipus de document
:   Correcció d'errades

Correcció d'errades

 Descriptors 

:   * Benicarló
    * pla d'urbanisme
    * empresa privada

Havent-se publicat en el Diari Oficial de la Comunitat Valenciana de 7 de febrer de 2007 l'anunci que es transcriu a continuació i als efectes de la informació pública que s'hi menciona, a l'efecte del compliment de l'article 134.4 de la Llei Urbanística Valenciana s'inserix de nou en l'esmentat diari el següent anunci:  
Informació pública de l'alternativa tècnica per a la gestió indirecta del programa d'actuació integrada del sòl industrial 8B-Collet del Pla General d'Ordenació Urbana de Benicarló (Castelló).  
L'Ajuntament de Benicarló, per acord del Ple adoptat en sessió de 28 de juny de 2006, ha convocat concurs, que es regix per les bases particulars aprovades en la mateixa sessió, per a l'aprovació i adjudicació de la gestió indirecta del programa d'actuació integrada del sòl industrial 8B-Collet del Pla General d'Ordenació Urbana d'aquesta població, havent publicat l'anunci de l'esmentat concurs en el Diari Oficial de la Unió Europea de 19 de setembre de 2006 i en el Diari Oficial de la Generalitat Valenciana número 5.372, de 23 d'octubre de 2006.  
Desarrollos Urbanos de las Comarcas de Castellón, SL (Deurcom, SL), interessada a participar en l'expressat concurs, per a complir el que disposa l'article 134 de la Llei 16/2005, de 30 de desembre, Urbanística Valenciana, sotmet a informació pública l'alternativa tècnica de la seua proposició, integrada per a donar compliment a l'article 134.1 de la Llei Urbanística Valenciana, amb relació amb l'article 126.1 a), f) i k) d'esta, per:  
- Memòria del programa.  
- Pla parcial i estudi d'integració paisatgística.  
- Projecte d'urbanització.  
La informació pública d'aquests documents tindrà lloc mitjançant la seua protocol·lització a la notaria de Luis Alberto Terrón Manrique, amb domicili en Benicarló (Castelló), plaça Sant Bertomeu, número 10; 2n A, per mitjà d'acta degudament autoritzada. Tanmateix, una còpia d'aquest es depositarà a l'Ajuntament de Benicarló.  
D'acord amb l'article 134 de l'esmentada llei i l'article 293 del Reglament d'Ordenació i Gestió Territorial i Urbanística (Decret 67/2006, de 12 de maig del Consell), en el termini d'un mes, a comptar del dia 14 de febrer del 2007, aquest inclòs, qualsevol persona podrà consultar la documentació en l'ajuntament i en la notaria mencionades, de dilluns a divendres en els seus respectius horaris d'atenció al públic, i es podran formular al·legacions en relació amb esta, que es presentaran en l'ajuntament o en la mateixa notaria. Durant el període d'informació pública, la mercantil citada posa a disposició dels interessats un membre de l'equip redactor dels documents per a l'aclariment de dubtes, conceptes i altres qüestions relacionades amb aquests. Per a sol·licitar entrevista caldrà telefonar al número 916509298, referència Departament d'Urbanisme.  
Es preveu un termini per a l'aprovació del programa d'uns nou mesos a comptar des de l'obertura de les proposicions juridicoeconòmiques, si bé això no ve definit en les bases particulars, per la qual cosa es tracta d'una aproximació basada en la legislació urbanística vigent. Així mateix els efectes del silenci administratiu estan regulats en els articles 316 i 319.2 del Reglament d'Ordenació i Gestió Territorial i Urbanística.  
Sense perjuí de l'anterior, i als efectes del compliment de la competitivitat i lliure concurrència a què es referix l'article 168.1.a) de la Llei Urbanística Valenciana, en el mateix termini, les companyies subministradores privades de servicis, la previsió de les quals es conté en el projecte d'urbanització exposat al públic, podran formular, sobre les seues necessitats d'infraestructures, propostes de conveni en què es reflectisquen les condicions per a posar a la seua disposició les instal·lacions i canalitzacions, de garantia de qualitat i de contraprestació, tot això d'acord amb les disposicions vigents.  
Castelló de la Plana, 25 de gener de 2007.- Per Deurcom, SL: Fernando Alfonso Montesinos.